cyanic-selkie/wikianc huggingface dataset:
ভাং
সংস্কৃতি
থাম্ব|260x260পিক্সেল| ভারতের ভাং পানকারী (১৭৯০) ভাং ভারতীয় উপমহাদেশের প্রাচীন হিন্দুদের ঐতিহ্য এবং রীতিনীতির একটি অংশ। গ্রামীণ ভারতের কিছু অংশে, মানুষ গাঁজা গাছের জন্য বিভিন্ন ঔষধি গুণকে উল্লেখ করে।
এলবো গ্রিজ
এলবো গ্রিজ ইংরেজি ভাষায় ব্যবহৃত বাগধারা (Elbow grease) আভিধানিক অর্থ যা একপ্রকার বাচ্যালঙ্কার বা ভাষালঙ্কার। এর দ্বারা কোনো যন্ত্রের সাহায্য ছাড়া কায়িক শ্রম বুঝানো হয়। ইংরেজিতে এর পারিভাষিক রূপটি বিভিন্ন জনপ্রিয় মাধ্যমে রসিকতা করার সময় ব্যবহৃত হয়।
এটি কখনও-কখনও স্নাইপ হান্টের (একপ্রকার বাস্তবিক কৌতুক) রূপে ব্যখ্যা করা হয়, একটি তামাশা বা প্রাঙ্ক যেখানে কোনো শিক্ষানবিশ বা নিয়োগকারীকে তার তত্ত্বাবধায়ক কর্তৃক "কঠোর শ্রম" আহরণের জন্য প্রেরণ করা হয়।
জওহরলাল নেহেরু স্টেডিয়াম, দুর্গাপুর
জওহরলাল নেহেরু স্টেডিয়াম হল পশ্চিমবঙ্গের পশ্চিম বর্ধমান জেলার দুর্গাপুরে অবস্থিত একটি বহুমুখী স্টেডিয়াম। দুর্গাপুর স্টিল প্ল্যান্ট স্পোর্টস অ্যাসোশিয়েসন এই মাঠটির মালিক। মাঠটি মূলত ফুটবল ম্যাচের জন্য ব্যবহৃত হলেও এখানে টেনিস, ব্যাডমিন্টন, টেবিল টেনিস, বাস্কেটবল, স্কেটিং, ক্রিকেট, স্কোয়াশও আয়োজিত হয়। এছাড়া এই স্টেডিয়ামে জগিং ট্র্যাক, সুইমিং পুল ও জিমের ব্যবস্থাও রয়েছে। ১৯৭৫ থেকে ১৯৯৫ সালের মধ্যবর্তী সময়ে এই মাঠে কয়েকটি মহিলা ক্রিকেট ও অনূর্ধ্ব-১৯ ক্রিকেট ম্যাচ আয়োজিত হয়েছিল।
জর্জ মার্ফি
থাম্ব|200px|ডান|জর্জ মার্ফি
জর্জ লয়েড মার্ফি (George Lloyd Murphy; ৪ জুলাই ১৯০২ - ৩ মে ১৯৯২) হলেন একজন মার্কিন নৃত্যশিল্পী, অভিনেতা ও রাজনীতিবিদ। মার্ফি ১৯৩০ থেকে ১৯৫২ সালে হলিউডের অনেক বড় বাজেটের সঙ্গীতনাট্যধর্মী চলচ্চিত্রের গান ও নাচের কেন্দ্রীয় চরিত্রে অভিনয় করেন। তিনি ১৯৪৪ থেকে ১৯৪৬ সাল পর্যন্ত স্ক্রিন অ্যাক্টরস গিল্ডের সভাপতি ছিলেন। ১৯৫১ সালে তাকে একাডেমি সম্মানসূচক পুরস্কার প্রদান করা হয়। মার্ফি ১৯৬৫ থেকে ১৯৭১ সাল পর্যন্ত ক্যালিফোর্নিয়ার সিনেটর হিসেবে কর্মরত ছিলেন। তিনি রোনাল্ড রিগ্যান ও আর্নল্ড সোয়ার্জনেগারের পূর্বে প্রথম উল্লেখযোগ্য হলিউড অভিনেতা যিনি ক্যালিফোর্নিয়ার নির্বাচিত পদস্থ কর্মচারী ছিলেন। তিনি হলিউড ওয়াক অব ফেমে অন্তর্ভুক্ত একমাত্র মার্কিন সিনেটর।
থ্রি ইডিয়টস
থ্রি ইডিয়টস (३ ईडियट्स; তিন বোকা) একটি চেতন ভগত-এর ফাইভ পয়েন্ট সামওয়ান উপন্যাসের ওপর ভিত্তি করে নির্মিত ভারতীয় চলচ্চিত্র। ২০০৯ সালে এটি মুক্তি পায়। এর পরিচালক রাজকুমার হিরানী, চিত্রনাট্য লিখেছেন অভিজাত যোশি এবং প্রযোজনা করেছেন বিধু বিনোদ চোপড়া। থ্রি ইডিয়টস এ অভিনয় করেছেন আমির খান, কারিনা কাপুর, আর মাধবন, শারমান যোশি। মুক্তির পর এটি ভারতে সব ওপেনিং বক্স অফিস রেকর্ড ভঙ্গ করে। মুক্তির দিন এবং সপ্তাহে এটি বলিউডের সর্বোচ্চ আয় করা সিনেমা। থ্রি ইডিয়টস ভারতীয় চলচ্চিত্রের ইতিহাসে সর্বোচ্চ আয় করা চলচ্চিত্র। এই সিনেমাটি ছয়টি ফিল্ম ফেয়ার, দশটি স্টার স্ক্রিন এবং ষোলটি আইফা অ্যাওয়ার্ড জিতে নেয়। চলচ্চিত্রটি তামিল ভাষায় পুনঃনির্মিত হয়ে নানবান নামে যা ২০১২ সালে মুক্তি পেয়েছিলো।
কাহিনী
চলচ্চিত্রটির গল্প শুরু হয় চতুর রামালিঙ্গমের একটি ফোন কলের মাধ্যমে। সে "৫ সেপ্টেম্বর" ফারহান এবং রাজুকে আইসিইতে (ইম্পেরিয়াল কলেজ অফ ইঞ্জিনিয়ারিং) ডাকে। সেখানে দু’জনকে ডেকে সে মনে করিয়ে দেয় আজ থেকে ১০ বছর আগে এই জায়গায় দাঁড়িয়ে র‍্যাঞ্চোর সাথে সে একটি বাজি ধরেছিল যে, ‘আজ থেকে ১০ বছর পর কে সবচেয়ে বেশি সফল হতে পারে’। চতুরের ধারণা সে নিজে সবচেয়ে বেশি সফল হতে পেরেছে এবং র‍্যাঞ্চো ব্যর্থ হয়েছে, সেজন্য বাজির শর্ত পূরণ করার ভয়ে আজ সে এখানে আসে নি।
র‍্যাঞ্চো ছিল রাজু ও ফারহানের প্রাণের বন্ধু, কলেজ থেকে পাশ করে বেরিয়ে যাওয়ার পর যে (এক প্রকার) হারিয়ে গিয়েছে। চতুর জানায়- সে র‍্যাঞ্চোর খোঁজ পেয়েছে; সে এখন সিমলাতে বাস করে।
রাজু ও ফারহান আর কোন সময় নষ্ট না করে র‍্যাঞ্চোকে খুঁজতে সিমলার উদ্দেশ্যে বেড়িয়ে পড়ে। চতুরও তাদের সঙ্গে রওনা হয়। সে তার কোম্পানীর সাথে সিমলায় বসবাসরত ফুনসুক ওয়াংরু নামে এক বিজ্ঞানীর চুক্তি করবে। সিমলায় যাওয়ার তার আরেকটি উদ্দেশ্য- সে যে বাজিতে জিতেছে এবং র‍্যাঞ্চো হেরেছে এটা র‍্যাঞ্চোকে স্বীকার করতে বাধ্য করা এবং একটি ‘স্বীকারক্তিনামায়’ তাকে দিয়ে সাক্ষর করিয়ে নেয়া।
তিন জন গাড়িতে করে সিমলার উদ্দেশ্যে বেড়িয়ে পড়ে। এই যাত্রা পথে ফারহান ফ্লাশব্যাকে ১০ বছর আগে আইসিইতে ঘটে যাওয়া তাদের ঘটনাগুলোর কথা মনে করতে শুরু করে এবং এভাবে সিনেমটির গল্প এগিয়ে যায়।
একদিন জয় লোবো নামে এক ছাত্র আইসিইতে পড়াশোনার চাপ সহ্য করতে না পেরে আত্মহত্যা করে। র‌্যাঞ্চো তার মৃত্যুর জন্য আইসিই’র পড়াশোনা পদ্ধতি এবং পড়াশোনায় শিক্ষকদের দেয়া অতিরিক্ত চাপকেই দায়ী করে।
র‍্যাঞ্চো ভাইরাসের শেখানোর পদ্ধতির সমালোচনা করে এবং এই শিখন পদ্ধতি পরিবর্তন করার অনুরোধ জানায়। ভাইরাস র‍্যাঞ্চোর প্রতি রাগান্বিত হয়ে উঠেন। তিনি রাজু ও ফারহানের পরিবারকে চিঠি লিখে জানলেন যে, র‍্যাঞ্চো নামের একটি খারাপ ছেলের সঙ্গদোষে পড়ে তারা দু’জনও খারাপ হচ্ছে।
ফারহানের বাবা তাদের তিনজনকে বাড়িতে ডেকে পাঠালেন, র‍্যাঞ্চোকে অনুরোধ করলেন যেন সে ফারহানকে আর কোন কুবুদ্ধি না দেয়। র‍্যাঞ্চো ফারহানের বাবাকে পরামর্শ দেয় যে, ফারহান খুব ভালো ছবি তোলে; তার উচিত ইঞ্জিনিয়ারিং পড়াশোনা ছেড়ে দিয়ে ‘ওয়াইল্ড লাইফ ফটোগ্রাফার’ হওয়া। র‍্যাঞ্চোর কথায় ফারহানের বাবা প্রচন্ড রেগে যান এবং তাদের খাবার খেতে না দিয়েই বাড়ি থেকে বের করে দেন।
প্রচন্ড ক্ষিদে নিয়ে তারা তিনজন রাস্তায় হাঁটতে থাকে। ক্ষিদে মেটানোর জন্য র‍্যাঞ্চোর পরিকল্পনা মাফিক তারা নকল অতিথি হয়ে একটি বিয়ের অনুষ্ঠানে ঢুকে পড়ে। সেই বিয়ের অনুষ্ঠানটি ছিল ভাইরাসের বড় মেয়ের, যা ওরা তিনজন জানতো না। ঘটনাচক্রে সেখানে পিয়ার (কারিনা কাপুর) সাথে র‍্যাঞ্চোর পরিচয় হয়। পিয়া ছিল ভাইরাসের ডাক্তারী পড়ুরা ছোট মেয়ে, সুহাস নামে একজনের সাথে যার বাগদান সম্পন্ন হয়েছে।
পরদিন ভাইরাস রাজু ও ফারহানকে ডেকে উপদেশ দেন, র‍্যাঞ্চোর সঙ্গ ত্যাগ করে চতুর রামালিঙ্গমের রুমে শিফট হওয়ার জন্য। র‍্যাঞ্চো রাজুকে বুঝায় যে, সফলতার পেছনে না ছুটে যোগ্যতা অর্জন করার জন্য চেষ্টা করা উচিত। যোগ্যতা অর্জন করতে পারলে সফলতা এমনিতেই চলে আসবে। রাজু র‍্যাঞ্চোর কোন কথা না শুনে ভাইরাসের কথা মত চতুরের রুমে শিফট হয়।
র‍্যাঞ্চো ও ফারহান চতুরকে উচিত শিক্ষা দেয়ার জন্য এবং রাজুকে পথে নিয়ে আসার জন্য এক পরিকল্পনা করে। শিক্ষক দিবসে প্রস্তাবনামূলক বক্তব্য দেয়ার জন্য চতুরকে নির্বাচিত করা হয়। র‍্যাঞ্চো কৌশলে হিন্দিতে অদক্ষ চতুরের লিখিত বক্তব্যের কয়েকটি গুরুত্বপূর্ণ শব্দ পরিবর্তন করে দেয়, যার ফলে পুরো বক্তব্যটিই অশ্লীল ও অগ্রহণযোগ্য হয়ে ওঠে। শিক্ষক দিবসে চতুর সেই বক্তব্যটিই উপস্থাপন করে এবং মারাত্মক ভাবে অপমানিত ও লাঞ্ছিত হয়। সে জানতে পারে তার এই অবস্থার জন্য শুধুমাত্র র‍্যাঞ্চোই দায়ী। সে র‍্যাঞ্চোর কাছে গিয়ে তাকে রেগেমেগে প্রশ্ন করে, কেন সে তার এতবড় ক্ষতি করলো? র‍্যাঞ্চো চতুরের কাছে ক্ষমা চায় এবং বলে চতুরের মুখস্তবিদ্যা নির্ভর পড়াশোনার পদ্ধতিটি ভুল, তার এটি পরিত্যাগ করা উচিত। চতুর বলে, তার গ্রহণ করা পড়াশোনার পদ্ধতিটি দিয়েই একদিন সে সফলতার শিখরে পৌঁছবে। সে দিন ছিল “৫ সেপ্টেম্বর”। সে র‍্যাঞ্চোকে বলে, আজ থেকে ১০ বছর পর “৫ সেপ্টেম্বর” এই জায়গায় তার সাথে দেখা করতে, সেদিন দেখা যাবে জীবনে কে কত বড় সফল হয়েছে। চতুর “৫ সেপ্টেম্বর” দিনটি দেয়ালের গায়ে খোঁদাই করে লিখে রাখে।
একদিন র‍্যাঞ্চো ও ফারহান মিলে রাজুর মৃত্যু পথযাত্রী অসুস্থ্য বাবাকে যথা সময়ে হাসপাতালে নিয়ে এসে তাকে নিশ্চিত মৃত্যুর হাত থেকে বাঁচায়। র‍্যাঞ্চোর প্রতি কৃতজ্ঞতায় রাজুর মন ভরে ওঠে। র‍্যাঞ্চোর অসাধারণ বুদ্ধিমত্তা, বন্ধু বাৎসল্য দেখে পিয়া তার প্রতি আকৃষ্ট হয়ে ওঠে এবং তার প্রেমে পড়ে যায়। এভাবে নানা ঘটনার মধ্য দিয়ে সিনেমাটির গল্প এগিয়ে যেতে থাকে। ফারহানের ইচ্ছে ছিল সে ওয়াইল্ড লাইফ ফটোগ্রাফার হবে, সেজন্য সে তার প্রিয় ওয়াইল্ড লাইফ ফটোগ্রাফার আন্দ্রে ইস্তেভানকে দেয়ার জন্য একটি চিঠি লেখে, কিন্তু তার বাবার ভয়ে সে তাকে চিঠিটি পোষ্ট করার সাহস পায় না। র‍্যাঞ্চো কৌশলে ফারহানের ব্যাগ থেকে সেই চিঠিটি নিয়ে এসে আন্দ্রে ইস্তেভাবনে পোষ্ট করে দেয়। কিছুদিন পর... ফারহানকে তিনি তার সহকারী হিসেবে নিযুক্ত করতে চান -এই মর্মে আন্দ্রে ইস্তেভান সেই চিঠিটির জবাবে একটি চিঠি লেখেন। র‍্যাঞ্চো সেই চিঠিটি ফারহানের হাতে দিয়ে বলে, বাড়ি গিয়ে তার বাবাকে বুঝাতে যে, সে ইঞ্জিনিয়ার না, ওয়াইল্ড লাইফ ফটোগ্রাফার হতে চায়। ফারহান রাজি হয় না, সে ভয় পায়। র‍্যাঞ্চো তাকে বুঝায়,"ফারহান আজ আর ভয় পেও না। নয়তো আজ থেকে পঞ্চাশ বছর পরে তুমি কোন হাসপাতালের বিছানায় শুয়ে মৃত্যুর জন্য দিন গুনতে গুনতে ভাববে- চিঠি হাতে ছিল, ট্যাক্সিও গেটের সামনে ছিল, শুধু একটু সাহস করে বাবাকে নিজের ইচ্ছের কথাটি জানাতে পারলে জীবনটা আজ অন্য রকম হতে পারতো।" র‍্যাঞ্চোর কথায় কাজ হয়। ফারহান সাহস করে বাবাকে তার ইচ্ছের কথাটি জানায়। অনেক বুঝানোর পর বাবা বুঝতে পারেন যে, ছেলের ইচ্ছেটাকেই তার প্রাধান্য দেয়া উচিত। ফারহান ইঞ্জিনিয়ারিং ছেড়ে ওয়াইল্ড লাইফ চিত্রগ্রহণতে তার ক্যারিয়ার শুরু করে।
একসময় আইসিইতে র‍্যাঞ্চোদের পড়াশোনা শেষ হয়ে আসে। কলেজের শেষ দিনে র‍্যাঞ্চো কাউকে কিছু না বলে গাড়িতে তার মালপত্র তুলে নীরবে চলে যায়। পরবর্তি ১০ বছরে আর তার কোন খোঁজ মেলে না।
১০ বছর পর… চতুর রামালিঙ্গমের এক সেক্রেটারির মাধ্যমে খোঁজ মেলে যে র‍্যাঞ্চো সিমলাতে বসবাস করছে।
তারা তিনজন র‍্যাঞ্চোর খোঁজে যখন সিমলায় গিয়ে উপস্থিত হয় তখন কাহিনী অন্যদিকে মোড় নেয়। সেখানে গিয়ে জানা যায় এতদিন ধরে তারা যে রাঞ্ছোড় দাস শ্যামল দাস চাঁচর ওরফে র‍্যাঞ্চোকে চিনতো সে আসলে এক ধনী লোকের মালির ছেলে, যার ছোটবেলায় মা বাবা মারা গিয়েছে। তাকে সবাই “ছোটে” বলে ডাকে। ছোটের মালিকের ছেলের নাম ছিল র‍্যাঞ্চো; যে পড়াশোনায় মোটেও ভালো ছিল না, অন্যদিকে ছোটে পড়াশোনায় ছিল অত্যন্ত ভালো। ছোটে বড় হলে তার মালিক তার সাথে একটি চুক্তি করেন যে, ছোটে তার ছেলে র‍্যাঞ্চোর পরিচয় নিয়ে আইসিইতে ইঞ্জিনিয়ারিং পড়বে- তার পড়াশোনার সমস্ত খরচ তারা বহন করবেন। ছোটে পাবে শিক্ষা আর তারা পাবেন ডিগ্রী। চুক্তি অনুযায়ী তাই ঘটে। র‍্যাঞ্চোর পরিচয় নিয়ে পড়াশোনা করা ছোটেকে এই বলে প্রতিজ্ঞাবদ্ধ করা হয় যে জীবনে কোনদিন আইসিই’র কারো সাথে সে কোন প্রকার যোগাযোগ রাখবে না। ছোটে তখন তাদের বলে, “আমি না কারো সাথে কোনদিন কোন প্রকার যোগাযোগ করবো না, কিন্তু একদিন দুই ইডিয়ট আমার খোঁজে এখানে চলে আসবে, তখন আপনারা তাদের কী বলবেন?”
আসল র‍্যাঞ্চো ফারহান ও রাজুকে ছোটের ঠিকানা দিয়ে দেয়। ফারহান, রাজু ও চতুর তখন ছোটের খোঁজে আবার বেড়িয়ে পড়ে। পথে ফারহানের মনে পড়ে যায়, র‍্যাঞ্চোকে (ছোটে) যে খুঁজে পাওয়া গিয়েছে এই খবর তো পিয়াকে দেয়াই হয় নি। পিয়া তখন পর্যন্ত র‍্যাঞ্চোকে বিয়ে করার জন্য ১০ বছর ধরে অবিবাহিত হয়ে রয়েছে।
ফারহান র‍্যাঞ্চোর খবর পিয়াকে জানাতে ফোন করে জানতে পারে পিয়ার সেদিনই বিয়ে। কোন সময় নষ্ট না করে পিয়াকে বুঝানোর জন্য ওরা পিয়ার বাড়িতে গিয়ে হানা দেয়। সেখানে গিয়ে তারা দেখতে পায় পিয়া সেই “প্রাইসট্যাগ” সুহাসের সাথে বিয়ের পিঁড়িতে বসতে চলেছে।
রাজু পিয়াকে বুঝানোর চেষ্টা করে, যেহেতু র‍্যাঞ্চোকে (ছোটে) খুঁজে পাওয়া গিয়েছে সেহেতু তার সুহাসের মত গাধাকে বিয়ে না করে র‍্যাঞ্চোকেই বিয়ে করা উচিত। পিয়া বলে, “এভাবে বিয়ের মন্ডব থেকে পালিয়ে গেলে মানুষ হাসবে!”
প্রযোজনা
বিনোদ চোপড়া ফিল্মস'র প্রযোজনায় এই চলচ্চিত্রের অভিনয় কাজ শুরু হয় ২০০৮ সালের ২৮ জুলাই।
সূত্রপাত
ফাইভ পয়েন্ট সামওয়ান উপন্যাসের দুটি অভিযোজনের মধ্যে 3 ইডিয়টসকে প্রথম বলে ধরা হয় — দ্বিতীয়টি কাই পো চে! (২০১৩), যা ভগতের লেখা দ্য থ্ৰী মিসটেক অফ মাই লাইফ উপন্যাস থেকেও অনুপ্রেরণা নিয়েছিল।
মুন্না ভাই চলচ্চিত্র সিরিজের পর হিরানির সাথে তৃতীয় সহযোগিতায় বিধু বিনোদ চোপড়া প্রযোজনা সংস্থা বিনোদ চোপড়া ফিল্মস (যা আগে বিনোদ চোপড়া প্রোডাকশন নামে) এর অধীনে প্রকল্পটি তৈরি করেছিলেন।
চলচিত্রায়ন
ফুনসুক ওয়াংডু চরিত্রটি লাদাখির উদ্ভাবক সোনম ওয়াংচুকের কাছ থেকে অনুপ্রেরণা নিয়েছিলেন, যিনি শ্রীনগরের ন্যাশনাল ইনস্টিটিউট অফ টেকনোলজি থেকে মেকানিক্যাল ইঞ্জিনিয়ারিং স্নাতক। বরফ স্তুপ-এর আবিষ্কর্তা সোনাম একজন শিক্ষা সংস্কারক ও ছিলেন যিনি লাদাখের ছাত্রদের শিক্ষাগত ও সাংস্কৃতিক আন্দোলন গড়ে তোলেন।
সমালোচনামূলক প্রতিক্রিয়া
প্রকাশের কয়েকদিন পরেই একটি বিতর্ক তৈরি হয়, তবে চেতনের ক্রেডিট, "চেতন ভগতের ফাইভ পয়েন্ট সামওয়ান উপন্যাসের উপর ভিত্তি করে" শুরুর ক্রেডিটগুলির পরিবর্তে সমাপনী ক্রেডিটগুলিতে উপস্থিত হয়েছিল। সেই সময়ে, ভগত বলেছিলেন যে তিনি "একটি উদ্বোধনী ক্রেডিট আশা করছিলম এবং আমি এটি দেখতে না পেয়ে বেশ অবাক হয়েছিলাম। তারা স্বত্ব কিনেছিল, অর্থ প্রদান করেছিল এবং চুক্তিতে একটি ক্রেডিট করার জন্য প্রতিশ্রুতিবদ্ধ ছিল। এটি আছে, কিন্তু এটি সম্পর্কে নয় এটি সেখানে থাকা, এটি স্থান নির্ধারণ এবং বিশিষ্টতা সম্পর্কে।" ৩১ ডিসেম্বর ২০০৯ সালে তার ব্যক্তিগত ওয়েবসাইটে একটি ব্লগ পোস্টে, ভগত বলেছিলেন যে তাকে বলা হয়েছিল যে সিনেমাটি বইটির উপর ভিত্তি করে মাত্র 2-5%, কিন্তু যখন তিনি এটি দেখেন তখন তিনি অনুভব করেন যে এটি বইটির 70%। তিনি আরও যুক্তি দিয়েছিলেন যে ছবিটির নির্মাতারা তাকে বিভ্রান্ত করেছেন, যদিও তিনি উল্লেখ করেছেন যে "এর সাথে জনাব আমির খানের কোন সম্পর্ক নেই […] আমি আমিরের একজন বড় ভক্ত এবং তিনি আমার গল্পটি মানুষের কাছে পৌঁছে দিয়েছেন। তবে, তাকে নির্মাতারা বইটি না পড়তে বলেছিলেন, এবং তিনি করেননি। সুতরাং, তিনি এই বিষয়ে একটি অর্থপূর্ণভাবে মন্তব্য করতে পারবেন না।"
পুরস্কার ও সম্মাননা
মুভিটি ভারতের ৫২টি পুরস্কার লাভ করে। এর মধ্যে রয়েছে ৩ টি জাতীয় চলচ্চিত্র পুরস্কার (ভারত), ৬টি ফ্লিমপ্লেয়ার পুরস্কার, ১০টি স্টার স্ক্রিন পুরস্কার অন্য ভাষায় পড়ুন,১৬টি আইফা পুরস্কার, ৫টি গ্লাম পুরস্কার, ২টি আপ্সরা পুরস্কার।
হুন সেন
হুন সেন (ហ៊ុន សែន; জন্ম: ৫ আগস্ট, ১৯৫২) ক্যামপং চেম এলাকায় জন্মগ্রহণকারী কম্বোডিয়ার বিশিষ্ট রাজনীতিবিদ। বর্তমানে তিনি কম্বোডিয়ার ৩৪তম প্রধানমন্ত্রীর দায়িত্ব পালন করছেন। এছাড়াও, কম্বোডিয়ান পিপলস পার্টি’র (সিপিপি) সভাপতির দায়িত্ব পালনসহ কান্দাল প্রদেশ থেকে নির্বাচিত সংসদ সদস্য তিনি। পঁচিশ বছরেরও অধিককাল ধরে কম্বোডিয়ার প্রধানমন্ত্রী রয়েছেন। এরফলে তিনি কম্বোডিয়ার দীর্ঘকালীন সময়ের সরকার প্রধান ও বিশ্বের অন্যতম দীর্ঘকালীন নেতৃত্বের অধিকারী হিসেবে পরিচিতি পেয়েছেন। তার পূর্ণাঙ্গ সম্মানসূচক পদবী হচ্ছে ‘সামদেক আকিক মহা সেনা পাদে টেকো হুন সেন’; যার অর্থ দাঁড়ায় ‘প্রভু প্রধানমন্ত্রী, সুপ্রিম মিলিটারী কমান্ডার হুন সেন’। শৈশবে তার নাম ছিল ‘হুন বুনাল’। পরবর্তীতে ১৯৭২ সালে খেমার রুজ দলে যোগদানের দুই বছর পর নিজ নাম পরিবর্তিত করে বর্তমান নামে পরিচিতি ঘটান।
প্রারম্ভিক জীবন
ক্যামপং চেম এলাকায় জন্মগ্রহণকারী হুন সেন কৃষক পরিবারের ছয় সন্তানের মধ্যে তৃতীয় ছিলেন। বাবা হান নিয়াং ও মা ডি ইয়ন। পৈতৃক সম্পর্কীয় দাদা টিওচিউ চাইনিজ এলাকার সমৃদ্ধ ভূ-স্বামী ছিলেন। জমির কিছু অংশ হান নিয়াং পেলেও অপহরণের ঘটনায় তার পরিবার জমি বিক্রয় করতে বাধ্য হয়। ১৩ বছর বয়সে নম পেনের সন্ন্যাসীদের পরিচালিত বিদ্যালয়ে অধ্যয়ন করেন। ১৯৭০ সালে রক্তপাতবিহীন অভ্যুত্থানে সিহানুকের পতন ঘটে ও লন নল ক্ষমতায় আসেন। এরফলে পড়াশোনা বাদ দিয়ে তিনি খেমার রুজ যোগ দেন। দুই বছর পর নিজ নাম পরিবর্তন করেন ও বর্তমান নামে পরিচিত হন।
রাজনৈতিক জীবন
১৯৭৯ থেকে ১৯৮৬ এবং ১৯৮৭ থেকে ১৯৯০ সময়কালে কম্বোডিয়ার পররাষ্ট্রমন্ত্রীর দায়িত্বে ছিলেন। ৩২ বছর ১৬২ দিন বয়সে বিশ্বের সর্বকনিষ্ঠ প্রধানমন্ত্রী হন। বিশ্বের অন্যতম দীর্ঘস্থায়ী নেতা হিসেবে তিনি রাজনৈতিক প্রতিপক্ষকে দূর্বল করতে সক্ষম। বিশ্ব রাজনীতিতে তিনি স্বৈরশাসকরূপে চিহ্নিত হয়ে আছেন। কম্বোডিয়ায় সন্ত্রাসের রাজত্ব কায়েমসহ দূর্নীতিগ্রস্থ সরকার ব্যবস্থা পরিচালনার মাধ্যমে ক্ষমতা কুক্ষিগত করেছেন।
ডিসেম্বর, ১৯৮৪ সালে চান সাইয়ের মত্যুতে জাতীয় পরিষদে সংখ্যাগরিষ্ঠ কেপিআরপি দলের পক্ষ থেকে তাকে প্রধানমন্ত্রী হিসেবে নিযুক্তি দেয়া হয়। ১৯৯৩ সালের নির্বাচনের পূর্ব পর্যন্ত এ পদে ছিলেন। কিন্তু নির্বাচনে পরাজিত হওয়া স্বত্ত্বেও ক্ষমতা হস্তান্তর করতে অপারগতা প্রকাশ করেন ও ফানসিনপেক পার্টি’র সাথে আলাপ-আলোচনান্তে তিনি যৌথভাবে প্রধানমন্ত্রী হিসেবে নরোদম রাণারিদ্ধের সাথে রাষ্ট্র পরিচালনা করতে থাকেন। ১৯৯৭ সালে অভ্যুত্থানে আং হুত রণরিদ্ধের পরিবর্তে ক্ষমতা দখল করেন। ১৯৯৮ সালে সিপিপি বিজয় লাভ করলেও তিনি ফানসিনপেক দলের সাথে জোট সরকার গঠন করেন। এরপর থেকে ধারাবাহিকভাবে পঞ্চমবারের মতো সংসদীয় সরকারের প্রধান হিসেবে দায়িত্ব পালন করছেন। ৬ মে, ২০১৩ তারিখে তিনি ঘোষণা করেন যে, ৭৪ বছর পূর্তি পর্যন্ত তিনি কম্বোডিয়ার শাসক হতে চান।
ব্যক্তিগত জীবন
১৯৭৪ সালে ভবিষ্যতের পত্নী বান রেনি’র সাথে পরিচিত হন। যুদ্ধে তার বাম চোখ মারাত্মক আঘাতগ্রস্ত হয়। ১৯৭৫ সালে খেমার রুজ কর্তৃক নম পেন দখলের পূর্বের দিন নিজের চোখ উপড়ে ফেলেন। পরের বছর বান রেনিকে বিয়ে করেন। তাদের সংসারে ৬ সন্তান রয়েছে। ২০১০ সালে মানেত নামীয় সন্তান রাজকীয় কম্বোডীয় সেনাবাহিনীর মেজর জেনারেল পদে উন্নীত হন। অন্য তিন পুত্র রাজনীতিতে বিরাট ভূমিকা রাখছে। তার বড় ভাই হান নেং ক্যামপং চেমের সাবেক গভর্নর ছিলেন ও বতর্মানে সংসদ সদস্য।
সাবর্ণ রায় চৌধুরী
সাবর্ণ রায় চৌধুরী বাংলার একটি ঐতিহাসিক পরিবার। এই পরিবার কয়েকটি পরগণার জায়গিরদার ছিলেন, তার একটি বড় অংশ এবং প্বার্শবর্তী এলাকা নিয়ে ইংরেজরা পরবর্তীতে প্রাথমিকভাবে কলকাতা শহর নির্মাণ করেন। ১৬৯৮ সালের ১০ নভেম্বর সুতানুটি, কলিকাতা ও গোবিন্দপুর গ্রাম তিনটির প্রজাসত্ত্ব সাবর্ণ রায় চৌধুরী পরিবারের কাছ থেকে ব্রিটিশ ইস্ট ইন্ডিয়া কোম্পানি ইজারা নেয়। এই পরিবার সাবর্ণ চৌধুরী পরিবার নামেও পরিচিত।
পারিবারিক ইতিহাস
সাবর্ণ রায় চৌধুরী পরিবারের আদিবাস অধুনা পশ্চিমবঙ্গের পূর্ব বর্ধমান জেলার আমাটি বা আমাটিয়া অঞ্চলে ছিল৷ এই বংশের ১৯তম পুরুষ পঞ্চানন গঙ্গোপাধ্যায় আমাটি ত্যাগ করে হুগলি জেলার গোহট্ট-গোপালপুরে (গোঘাট) বসতি স্থাপন করেন৷ তিনি পঞ্চদশ শতাব্দীতে মুঘল সাম্রাজ্যের পাঠান বাহিনীতে যুদ্ধ কৌশলবিদ হিসেবে দায়িত্বপ্রাপ্ত ছিলেন এবং তাঁর বীরত্বের জন্য ‘খান’ উপাধি লাভ করেন। তিনি পাঁচু শক্তিখান নামেও পরিচিত ছিলেন। পঞ্চদশ শতাব্দীর মধ্যভাগে হালিশহরে তিনি একটি প্রাসাদ নির্মাণ করেন। হালিশহর থেকেই এই পরিবার ক্রমে নিমতা-বিরাটি, বড়িশা, উত্তরপাড়া ও পশ্চিম মেদিনীপুরের খের্পুতে ছড়িয়ে পড়ে।
বংশের ২১ তম পুরুষ জিয়া গঙ্গোপাধ্যায় ১৫৩৫, মতান্তরে ১৫৩৮ খ্রীষ্টাব্দে হুগলি জেলার গোহট্ট-গোপালপুরে জন্মগ্রহণ করেন৷ ইনিই পরবর্তীকালে সন্ত কামদেব ব্রহ্মচারী নামে পরিচিত হন। তাঁর অন্যতম শিষ্য ছিলেন রাজা মানসিংহ। তিনি কামদেব ব্রহ্মচারীকে গুরুদক্ষিণা হিসাবে ১৬০৮ সালে এক বিরাট ভূসম্পত্তি নিষ্কর জায়গির দেন। এই সম্পত্তির জায়গিরদারী কামদেব ব্রহ্মচারীর পুত্র লক্ষ্মীকান্ত গঙ্গোপাধ্যায় (মজুমদার) উপর ন্যস্ত ছিল।
ক্রমে ‘রায় চৌধুরী’ তাঁদের পদবিতে পরিণত হয়। লক্ষ্মীকান্ত গঙ্গোপাধ্যায়ের সময় থেকে এই পরিবার সাবর্ণগোত্রীয় রায় চৌধুরী পরিবার নামে পরিচিতি পায়। লক্ষ্মীকান্ত হালিশহরে একাধিক মন্দির এবং গোঘাট ও আমাটিয়ায় পারিবারিক বসতবাটী নির্মাণ করেন। তিনি হালিশহর থেকে বড়িশা পর্যন্ত একটি তীর্থপথও নির্মাণ করেছিলেন। এই তীর্থপথটি "পিলগ্রিমস রোড" নামে পরিচিতি পায়।
ব্রিটিশ-সাবর্ণ সম্পর্ক
সাবর্ণ রায়চৌধুরীরাও ব্রিটিশদের এই তিনটি গ্রাম ছেড়ে দেওয়ার পক্ষপাতী ছিলেন না। জানা যায়, ব্রিটিশরা মুঘল রাজদরবারে ঘুষ দিয়ে এই গ্রাম তিনটির ইজারা কেনার অনুমতি আদায়ে সমর্থ হন। ১৬৯৮ সালে সাবর্ণরা ইংরেজদের হাতে গ্রাম তিনটি তুলে দেন। ইংরেজরা বার্ষিক ১,৩০০ টাকা রাজস্বের বিনিময়ে গ্রাম তিনটির ইজারা ক্রয় করে নেন। চুক্তিপত্রটি ফার্সি ভাষায় লেখা হয়েছিল। এর একটি নকল বড়িশার সাবর্ণ সংগ্রহশালায় রক্ষিত আছে।
লালদিঘি
কলকাতার কেন্দ্রস্থলে অবস্থিত অধুনা বিবাদীবাগের লালদিঘির নিকটে সাবর্ণ রায়চৌধুরীদের কাছারি ও গৃহদেবতা শ্যাম রায়ের (কৃষ্ণ) মন্দির অবস্থিত ছিল। মনে করা হয়, কাছারির দোল উৎসবের আবিরে দিঘির রং লাল হয়ে যেত বলে এই দিঘির নাম হয়েছিল লালদিঘি। জন অ্যান্টনি নামে এক পর্তুগিজ ভাগ্যান্বেষী সাবর্ণদের কাছারিতে কাজ করতেন। তাঁর পৌত্র অ্যান্টনি ফিরিঙ্গি পরবর্তীকালে এক স্বনামধন্য কবিয়াল হয়েছিলেন।
ব্রিটিশ ইস্ট ইন্ডিয়া কোম্পানি প্রথমে এই কাছারিটি ভাড়া নেন ও পরে কিনে নেন। এখানেই বর্তমানে পশ্চিমবঙ্গ রাজ্য সচিবালয় মহাকরণ অবস্থিত।
দুর্গাপূজা
thumb|সাবর্ণ আটচালার দুর্গাপূজা, বড়িশা ইংরাজী ১৬১০ সাল থেকে বড়িশার পারিবারিক বাড়িতে সাবর্ণ রায়চৌধুরী পরিবারের দুর্গাপূজা অনুষ্ঠিত হয়ে আসছে। এটি বাংলার প্রাচীনতম দুর্গোৎসবগুলির মধ্যে একটি এবং সম্ভবত কলকাতা অঞ্চলের প্রথম দুর্গাপূজা। বর্তমানে সাবর্ণ পরিবারে মোট সাতটি দুর্গাপূজা হয়। এগুলির মধ্যে ছয়টি হয় বড়িশায় এবং সপ্তমটি হয় বিরাটিতে। বড়িশার পূজাগুলি হল আটচালা, বড়োবাড়ি, মেজোবাড়ি, বেনাকি বাড়ি, কালীকিংকর ভবন ও মাঝের বাড়ি। দুর্গাপূজা ছাড়াও সাবর্ণ পরিবারে চণ্ডীপূজা, জগদ্ধাত্রী পূজা, অন্নপূর্ণা পূজা, দোলযাত্রা ও রথযাত্রা উৎসব প্রচলিত।
জনস্বার্থ মামলা
২০০১ সালে সাবর্ণ রায়চৌধুরী পরিবার পরিষদের পক্ষ থেকে কলকাতা হাইকোর্টে একটি জনস্বার্থ মামলা দায়ের করে দাবি করা হয় যে, জব চার্নক সত্যই কলকাতার প্রতিষ্ঠাতা কিনা তা খতিয়ে দেখা হোক। হাইকোর্ট একটি বিশেষজ্ঞ কমিটির রিপোর্টের ভিত্তিতে ২০০৩ সালের ১৬ মে রায় দেন যে, জব চার্নক কলকাতার প্রতিষ্ঠাতা নন এবং ২৪ অগস্ট, অর্থাৎ যে তারিখটিতে জব চার্নক সুতানুটিতে উপনীত হয়েছিলেন, কলকাতার জন্মদিনও নয়।
সাবর্ণ সংগ্রহশালা
সাবর্ণ সংগ্রহশালা দক্ষিণ কলকাতায় অবস্থিত একটি জাদুঘর। সাবর্ণ রায় চৌধুরী পরিবার পরিষদ এটি পরিচালনা করে। এই সংগ্রহশালায় কলকাতা তথা সাবর্ণ রায় চৌধুরী পরিবারের ইতিহাস ও ঐতিহ্য সংরক্ষীত হয়েছে। এই মিউজিয়ামে বহু দুষ্প্রাপ্য দলিল দস্তাবেজ, মানচিত্র, মুঘল আমলের কাবুলতিপত্র, পুরোনো দিনের আসবাব সহ কলকাতা-সুতানুটি-গোবিন্দপুরের ফার্সি ভাষায় লেখা ১৬৯৮ সালের প্রজাসত্ব হস্তান্তরের দলিলের নকল রয়েছে। এছাড়াও কলকাতার প্রতিষ্ঠা সংক্রান্ত জনস্বার্থ মামলায় ২০০৩ সালে হাইকোর্টের রায়ের দলিল ও দস্তাবেজ এই সংগ্রহশালায় রয়েছে। ২০১৬ সালে এই সংগ্রহশালায় একটি অফলাইন ডিজিটাল পাঠাগার চালু হয়েছে। প্রতি বছর ফেব্রুয়ারি মাসে এই সংগ্রহশালায় একটি আন্তর্জাতিক ইতিহাস উৎসব আয়োজিত হয়। এই উৎসব উপলক্ষে সপ্তর্ষি নামক হাতে লেখা পত্রিকা প্রকাশিত হয়।
এ ই টি ব্যারো
অ্যালবার্ট আর্নেস্ট টমাস ব্যারো (১ মার্চ ১৯০৮, এলাহাবাদ - ৭ মার্চ ১৯৯০ ) একজন ভারতীয় রাজনীতিবিদ ছিলেন এবং ১৯৫১ থেকে ১৯৭১ পর্যন্ত আবারও ১৯৭৭ থেকে ১৯৮৯ পর্যন্ত লোকসভার অ্যাংলো-ইন্ডিয়ান সদস্য মনোনীত হন। তিনি এলাহাবাদের কলভিন স্কুল অ্যান্ড বয়েজ হাই স্কুল এবং পরে ম্যারি হিলসের ঘোড়া গালির চেলসফোর্ড প্রশিক্ষণ কলেজে এবং আয়ারল্যান্ডের ট্রিনিটি কলেজ, ডাবলিন বিশ্ববিদ্যালয় থেকে পড়াশোনা করেছেন।
স্কুল শিক্ষক ডরিস মিউরিয়েল ওয়াকারের সাথে তার বিয়ে হয়েছিল (১৯০৬-১৯৮৯)। তাঁদের এক ছেলে রয়েছে (জন্ম: ১৯৩৫)।
বৃত্তচাপ
ইউক্লিডিয় জ্যামিতিতে বৃত্তচাপ (প্রতীক: ⌒) হল কোন ব্যবকলনযোগ্য বক্ররেখার একটি আবদ্ধ রেখাংশ। দ্বিমাত্রিক বহুভাঁজে অর্থাৎ সমতলের ক্ষেত্রে কোন বৃত্তের কর্তিত অংশ বৃত্তচাপের একটি সাধারণ উদাহরণ; এক্ষেত্রে একে বৃত্তীয় বৃত্তচাপ বলা হয়। কোন স্থানে কোন বৃত্তচাপ একটি মহাবৃত্ত বা মহা-উপবৃত্তের অংশ হয়ে থাকলে একে মহা বৃত্তচাপ বলা হয়। একটি বৃত্তের প্রতি জোড়া পৃথক পৃথক (স্বতন্ত্র) বিন্দু দুটি বৃত্তচাপকে নির্দেশ করে। বিন্দু দুটি যদি পরস্পরের সরাসরি বিপরীতে অবস্থান না করে অর্থাৎ ঐ বিন্দু দুটি ও কেন্দ্রের সংযোগ রেখা যদি সরল না হয় তবে এই বৃত্তচাপ দুটির একটি হবে গৌণ বৃত্তচাপ বা উপচাপ যা বৃত্তের কেন্দ্রে রেডিয়ান অর্থাৎ (১৮০ ডিগ্রি বা দুই সমকোণ) অপেক্ষা ক্ষুদ্র কোণ দখল করবে এবং অপরটি মুখ্য বৃত্তচাপ বা অধিচাপ (জ্যামিতি) যা বৃত্তের কেন্দ্রে  রেডিয়ান অপেক্ষা বৃহৎ কোণ দখল করবে।
বৃত্তের বৃত্তচাপের দৈর্ঘ্য
ধরাযাক, r ব্যাসার্ধের কোন বৃত্তের একটি বৃত্তচাপের দৈর্ঘ্য L যা বৃত্তের কেন্দ্রে রেডিয়ান এককে \theta কোণ উৎপন্ন করেছে অর্থাৎ কেন্দ্রস্থ কোণের মান \theta রেডিয়ান।
এখন, আমরা জানি, কোন বৃত্তের বৃত্তচাপের দৈর্ঘ্য ও বৃত্তটির পরিধির অনুপাত বৃত্তচাপ দ্বারা কেন্দ্রে উৎপন্ন কোণ ও বৃত্তটির পরিধি দ্বারা কেন্দ্রে উৎপন্ন কোণের অনুপাতের সমান। তাহলে আমরা পাব—
পরিধির মান প্রতিস্থাপন করে— or,
এখন ডিগ্রি এককে উক্ত কোণের পরিমাপ \alpha হলে—
সুতরাং বৃত্তচাপটির দৈর্ঘ্য বা বৃত্তচাপ-দৈর্ঘ্য হবে—
প্রায়োগিক পদ্ধতিতে বৃত্তের বৃত্তচাপ-দৈর্ঘ্য নির্ণয়ের ক্ষেত্রে প্রথমে বৃত্তচাপটির প্রান্তবিন্দুদ্বয় থেকে বৃত্তের কেন্দ্রে দুটি রেখা টানতে হয় এবং রেখাদ্বয় কেন্দ্রে মিলিত হয়ে যে কোণ উৎপন্ন করে তা পরিমাপ করতে হয়। অতঃপর নিম্নোক্ত গাণিতিক নির্বচনটির আড় গুণন থেকে বৃত্তচাপ-দৈর্ঘ্য নির্ণয় করা হয়:
উদাহরণস্বরূপ, যদি কোণের মান 60° এবং পরিধি 24 inche হয় তবে—
বৃত্তের পরিধি কেন্দ্রে যে কোণ উৎপন্ন করা তার মান সর্বদা 360° এবং পরিধি ও এই কোণের মান পরস্পরের সমানুপাতিক হওয়ায় এমনটা হয়।
একটি বৃত্তের ঊর্ধ্বস্থ অর্ধাংশের পরামিতি নিম্নরূপে লেখা যায়—
সুতরাং x=a থেকে x=b সীমায় বৃত্তচাপ-দৈর্ঘ্য হল:
বৃত্তচাপের ক্ষেত্রফল
একটি বৃত্তের কোন বৃত্তচাপের প্রান্তবিন্দুদ্বয় থেকে বৃত্তটির কেন্দ্রে দুটি রেখা টানলে যে কর্তিত বা খণ্ডিত অংশটি পরিস্ফুটিত হয় সেই কর্তিত বা খণ্ডিত অংশটিকে সেক্টর বলা হয়। বৃত্তচাপ সেক্টর ক্ষেত্রফল (Arc sector area) বলতে এই খণ্ডাংশটির ক্ষেত্রফলকে বোঝানো হয় যা বাংলাভাষী বিদ্যার্থীদের কাছে বৃত্তচাপের ক্ষেত্রফল হিসেবে পরিচিত ও চর্চিত।
এখন, r ব্যাসার্ধের বৃত্তে কোন বৃত্তচাপ বৃত্তটির কেন্দ্রে \theta দখল করলে বৃত্তচাপটির ক্ষেত্রফল অর্থাৎ বৃত্তচাপ সেক্টর ক্ষেত্রফল হবে—
প্রমাণ: আমরা জানি, বৃত্তের কোন সেক্টরের ক্ষেত্রফল A এবং বৃত্তের ক্ষেত্রফলের অনুপাত, সেক্টর কর্তৃক কেন্দ্রে দখলকৃত \theta কোণ এবং যে কোন সম্পূর্ণ বৃত্তের কোণের অনুপাতের সমান। সুতরাং—
উভয় পক্ষ থেকে {\pi}কে বর্জন করলে আমরা পাব—
সবশেষে উভয় পক্ষকে r^2 দ্বারা গুণ করলে সেক্টরের ক্ষেত্রফল হবে—
এবং কেন্দ্রস্থ কোণকে ডিগ্রি এককে পরিমাপ করা হলে উপরে বর্ণিত রূপান্তরটি প্রয়োগ করে পাই— সেক্টরের ক্ষেত্রফল:
বৃত্তচাপ সেগমেন্ট ক্ষেত্রফল
বৃত্তচাপ এবং এর দুইপ্রান্তবিন্দুর সংযোজক রেখার দ্বারা গঠিত কাঠামোর (চিত্রে: সবুজ অংশ) ক্ষেত্রফল:
অর্থাৎ সেক্টরটির ক্ষেত্রফল থেকে এর ত্রিভুজাকার অংশের ক্ষেত্রফল বিয়োগ করলে বৃত্তচাপ সেগমেন্ট ক্ষেত্রফল পাওয়া যাবে। আরও জানতে বৃত্তাকার সেগমেন্ট দেখুন।
বৃত্তচাপের ব্যাসার্ধ
ছেদক-স্পর্শক উপপাদ্য (আন্তঃছেদী জ্যা উপপাদ্য) ব্যবহার করে বৃত্তচাপের ব্যাসার্ধ পরিমাপ করা সম্ভব।
ধরাযাক, কোন বৃত্তচাপের ব্যাসার্ধ r, উচ্চতা H এবং বেধ W। বৃত্তচাপের প্রান্তবিন্দুদ্বয়কে সংযুক্ত করে একটি জ্যা কল্পনা করা যাক। এই জ্যা এর লম্ব-সমদ্বিখণ্ডক নিজেও একটি জ্যা, যা সংশ্লিষ্ট বৃত্তের একটি ব্যাস। বিবেচনাধীন বৃত্তচাপটির বেধ অর্থাৎ প্রথম জ্যা এর দৈর্ঘ্য W এবং এর প্রত্যেক অর্ধাংশের (যেহেতু প্রথম জ্যাটি লম্ব-সমদ্বিখণ্ডক দ্বারা দ্বিখণ্ডিত) দৈর্ঘ্য । ব্যাসের মোট দৈর্ঘ্য 2r এবং এটি প্রথম জ্যা দ্বারা দ্বিখণ্ডিত। দ্বিতীয় জ্যা এর এই খণ্ডদ্বয়ের একটি হবে আলোচনাধীন চাপটির সাজিটা তথা উচ্চতা H এবং অপর অংশের দৈর্ঘ্য হবে (2r-H)।
সুতরাং ব্যাসার্ধ,
বলিহারি
শ্রী বলিহারি বাবু বহুজন সমাজ পার্টির একজন রাজনীতিবিদ। তিনি ভারতের সংসদ সদস্য হিসাবে রাজ্যসভায় উত্তর প্রদেশের প্রতিনিধিত্ব করছেন।
সিএসএস ম্যাকরে
মূলত মেক্সিকান বিদ্রোহীদের পতাকা লাগানো (মার্কিস ডি লা হাভানা নাম যুক্ত) কাঠের এই ছোট নৌকাটিকে যুক্তরাষ্ট্রের নৌবাহিনীর ইউএসএস সারাতুগা জাহাজের মাধ্যমে ১৮৬০ সালে অ্যান্টোন লিজার্ডো যুদ্ধের সময় জলদস্যু জাহাজ হিসেবে আটক করা হয়েছিল। ১৫ মার্চ, ১৮৬১ সালে কনফেডারেট আইনসভা ১০টি দ্রতগতি সম্পন্ন গানবোট তৈরির এক প্রস্তাব অনুমোদন দেয়। নৌবাহিনীর সচিব ''স্টিফেন আর. মেলরি'' সেদিনই নিউ ওরলেন্সে যতগুলো স্টিমার রয়েছে তার মধ্য থেকে বেছে বেছে দ্রুতগতির গানবোট তৈরির নির্দেশ দেন। ১৭ মার্চ, ১৮৬১ সালে এই স্টিমারটিকে পূণঃগঠনের জন্য নির্বাচন করা হয় ও এর নামকরণ করা হয় সিএসএস ম্যাকরে।
আক্রোশ (১৯৮৯ চলচ্চিত্র)
আক্রোশ একটি একশনধর্মী ভারতীয় বাংলা চলচ্চিত্র যার পরিচালক সুজিত গুহ। এই ছবিটি ১৯৮৯ সালে মুক্তি পায়।
কাহিনী
সম্রাটের সমাজবিরোধী কার্যকলাপে অতিষ্ঠ হয়ে সরকার দক্ষ পুলিশ অফিসার সুব্রতকে পাঠায় তাকে ধরতে। সম্রাট অনাথ, সে জানেনা তার মাতা পিতা কে। সে সমাজবিরোধী আখ্যা পেলেও গরীবের রবিনহুড। গ্রামের অত্যাচারী জমিদার পান্নালাল চায় সম্রাটের প্রেমিকা চুমকিকে বিয়ে করতে। সুব্রত সম্রাটকে গ্রেপ্তার করে, কিন্তু জেলে আটকে রাখতে পারেনা। সে জেল ভেঙ্গে পালায় যখন জানতে পারে সুব্রতর প্রেমিকা মিলিকে অপহরণ করেছে পান্নালাল। সুব্রতর পিতা জানেন সম্রাটের আসল পরিচয়। সে তার বিবাহিত স্ত্রীর পূর্ব সন্তান।
পুলওয়ামা
পুলওয়ামা ভারতের উত্তরাঞ্চলীয় রাজ্য জম্মু ও কাশ্মীরের পুলওয়ামা জেলার একটি শহর ও জেলার সদরদপ্তর। প্রাচীনকালে এটি পানওয়াঙ্গম এবং পরে পুলগাম নামে পরিচিত ছিল। এটি জম্মু ও কাশ্মীরের গ্রীষ্মকালীন রাজধানী শ্রীনগর থেকে ৪০ কিলোমিটার (২৫ মাইল) দুরে অবস্থিত। পুলওয়ামাকে প্রায়ই কাশ্মীরের আনন্দ বলা হয়, এছাড়াও এর দুধ উৎপাদনের জন্য একে কাশ্মীরের দুধাকুল নামেও ডাকা হয়।
জনসংখ্যা
২০১১ ভারতীয় জনগণনা অনুসারে পুলওয়ামার জনসংখ্যা ছিল ১৮৪৪০ জন, যার মধ্যে পুরুষ ১০০৭০ জন এবং নারী ৮৩৭০ জন। শুন্য থেকে ছয় বছরের শিশু ছিল ৩১৬৭ জন, যা এর মোট জনসংখ্যার ১৭.১৭ শতাংশ। নারী লিঙ্গ অনুপাত গড়ে ৮৮৯ জনে ৮৩১ জন। সাক্ষরতার হার পুলওয়ামা শহরে ৭৪.১৮%, যা জম্মু ও কাশ্মীর রাজ্যে সর্বোচ্চ ৬৭.১৬%।
অঞ্জনা সুখানী
অঞ্জনা সুখানী (अंजना सुखानी, ) হলেন একজন ভারতীয় চলচ্চিত্র অভিনেত্রী এবং মডেল যিনি প্রধানত বলিউড এর ছায়াছবিতে অভিনয় করে থাকেন।
পুলওয়ামা
ধর্ম
জনসংখ্যার বেশিরভাগই ইসলাম ধর্মের অনুসারী, যা শহরের মোট জনসংখ্যার ৯৪.৫৯%। অন্যান্য সংখ্যালঘুদের মধ্যে হিন্দু ৪.৬৩%, খ্রিস্টান ০.১৭% বৌদ্ধ ০.০২% জৈন ০.০১%।
অঞ্জনা সুখানী
প্রাথমিক জীবন
অঞ্জনা জয়পুরের একটি হিন্দু পরিবারের জন্মগ্রহণ করেন। তিনি মুম্বাইয়ের কমলা উচ্চ বিদ্যালয় থেকে স্কুল জীবন শুরু করেছিলেন। তিনি কার্ডিফ মেট্রোপলিটন ইউনিভার্সিটি, যুক্তরাজ্য থেকে আন্তর্জাতিক ব্যবসা বিষয়ে ম্যানেজমেন্ট ডিগ্রী সম্পন্ন করেন। তার বোন মীনা সুখানী "বাচনা অ্যায় হাসিনো" চলচ্চিত্রে অভিনয়ের মাধ্যমে তার বলিউডে অভিষেক ঘটে।
পুলওয়ামা
শিক্ষা
এ শহরের একমাত্র সরকারি কলেজ হল সরকারি ডিগ্রি কলেজ, পুলওয়ামা।
গান্ধী আজাদ
গান্ধী আজাদ বহুজন সমাজ পার্টির একজন প্রবীণ রাজনীতিবিদ। তিনি ১৯৯৬-২০০২, ২০০২-২০০৮ সাল পর্যন্ত দু'বার রাজ্যসভায় উত্তর প্রদেশের প্রতিনিধিত্বকারী ভারতের সংসদ সদস্য ছিলেন।
হাসান আল-তাম্বক্তি
হাসান বিন মোহাম্মদ বিন ওসামা আল-তাম্বক্তি ( حسان التمبكتي; জন্ম: ৯ ফেব্রুয়ারি, ১৯৯৯) একজন সৌদি আরবের পেশাদার ফুটবলার। তিনি সৌদি প্রো লিগের ক্লাবআল-শাবাব এবং সৌদি আরব জাতীয় দলের হয়ে সেন্টার ব্যাক হিসেবে খেলেন।
ক্যারিয়ার
আল-তাম্বক্তি সৌদি আরবের ক্লাব আল-শাবাবের একাডেমিতে খেলে বেড়ে উঠেছেন। ৩১ মে, ২০১৮-এ তিনি একই ক্লাবের সাথে প্রথম আনুষ্ঠানিক চুক্তি স্বাক্ষর করেন। ৫ ফেব্রুয়ারি, ২০১৯-এ তিনি ক্লাবের সাথে আরো একবছরের সম্প্রসারণ চুক্তিতে স্বাক্ষর করেন। ২ জানুয়ারি ২০১৯-এ আল-সাহেলের বিপক্ষে কিং কাপ ম্যাচে তার অভিষেক ঘটে। ৩১ আগস্ট ২০১৯-এ তাকে আল-ওয়েহ্দাতে লোনে পাঠানো হয় ২৭ সেপ্টেম্বর, ২০১৯-এ আল-ফাতেহের বিপক্ষে লিগের ম্যাচে আল-ওয়েহ্দার হয়ে তার অভিষেক হয়। মৌসুম শেষ হওয়ার পর আল-শাবাবে ফিরে আসার আগে তিনি আল-ওয়েহদার হয়ে আটটি ম্যাচ খেলেন।
আন্তর্জাতিক
সৌদি আরব অ২০
সৌদি আরব অ২৩
জাবুল প্রদেশ
জাবুল আফগানিস্তানের ৩৪টি প্রদেশের একটি, যা দেশের দক্ষিণ অংশে অবস্থিত। এর বেশিরভাগ মানুষ গ্রামে বাস করে, যা প্রায় ২৮৯,৩০০ জন। জাবুল ১৯৬৩ সালে প্রতিবেশী কান্দাহার থেকে একটি স্বাধীন প্রদেশে পরিণত হয়েছিল। ঐতিহাসিকভাবে এটি জাবুলিস্তান অঞ্চলের একটি অংশ ছিল। এর রাজধানীর নাম কালাত।
ইতিহাস
জাবুলিস্তানে গজনভি সাম্রাজ্যের সূচনা সেবুকতিগিন এবং তার পুত্র মাহমুদের মধ্য দিয়ে হয়েছিল। গজনভিদের নিকট হিন্দু শাহীদের পরাজয়ের পর, এই অঞ্চলটি শেষ পর্যন্ত ৯১১ খ্রিস্টাব্দের পরে গজনভি রাজবংশের দ্বারা বিজীত ও ইসলামীকরণ হয়।
ভূগোল
জাবুলের উত্তরে ওড়জগান, পশ্চিমে কান্দাহার, পূর্বে গজনী ও পটিকা প্রদেশ অবস্থিত। পশ্চিমে পাকিস্তানের সাথে সীমানা ভাগ করেছে; পাকিস্তানের বেলুচিস্তান প্রদেশে ঝোব জেলা যা জাবুল এবং ঐতিহাসিক জাবুলিস্তানের পূর্ব অংশ।
আবদুল ওয়ারিস খান
আবদুল ওয়ারিস খান একজন ভারতীয় রাজনীতিবিদ। তিনি থানা ভবন বিধানসভা কেন্দ্রের প্রতিনিধিত্বকারী ২০০৭ উত্তর প্রদেশ বিধানসভার সদস্য। তিনি রাষ্ট্রীয় লোক দল (আরএলডি) দলের সাথে যুক্ত।
লেডিকেনি (মিষ্টি)
ইতিহাস
মিষ্টিটি ১৯ শতকের মাঝামাঝি সময়ে কলকাতায় প্রথমে তৈরি হয় বা জন্মগ্রহণ করে। মিষ্টি এর উৎপত্তি সংক্রান্ত বিভিন্ন কিংবদন্তি আছে। সর্বাধিক জনপ্রিয় কিংবদন্তি অনুসারে, ১৮৫৬ থেকে ১৮৬১ সাল পর্যন্ত তার মৃত্যুর পর ভারতে থাকার সময় তিনি লেডি ক্যানিংয়ের সম্মানে ভীম চন্দ্র নাগ কর্তৃক একটি বিশেষ মিষ্টি প্রস্তুত করেছিলেন। গল্পের কিছু সংস্করণে, ১৮৫৬ সালে লেডি ক্যানিং এর ভারত সফরের জন্য মিষ্টিটি প্রস্তুত করা হয়েছিল, অন্য সংস্করণে, তার জন্মদিন উপলক্ষে এটি প্রস্তুত করা হয়েছিল।  গল্পের কিছু বৈচিত্র্য যে এটি তার প্রিয় ডেজার্ট হয়ে ওঠে, যা তিনি প্রতিটি উপলক্ষের জন্য দাবি করতেন।   আরেকটি কিংবদন্তির মতে, বিদ্রোহের পর ১৮৫৭ সালে বাহারামপুরের কন্সরফারদের দ্বারা কনিং ও তার স্ত্রী এই মন্দিরে স্মরণ করা হয়।
১৮৬১ সালে লেডি ক্যানিং মারা যান। তখন থেকেই মিষ্টি বাংলায় প্রচুর জনপ্রিয়তা অর্জন করেছে। এই মিষ্টিটি সেই সময় নিমন্ত্রিতদের ভোজে না দিলে অনুষ্ঠান বা ভোজ অসম্পূর্ণ থাকত।   বলা হয় যে মিষ্টি বিক্রি করে প্রচুর পরিমাণে সম্পত্তি ও অর্থকরি  তৈরি করেছিলেন মিষ্টি নির্মাতা।  যদিও কিছু ব্যক্তি দাবি করেছে যে মিষ্টির  জনপ্রিয়তা স্বাদের কারণে  নামের কারণে নয়।   এটি জনপ্রিয়তা লাভ করে, মিষ্টিটি  "লেডি ক্যানিং" নামে পরিচিত হয়, যা ধীরে ধীরে "লেডিকেনি" নামে পরিচিত   হয়ে পড়ে।
মোহাম্মদ সাদ্দাম
মোহাম্মদ সাদ্দাম বা মোহাম্মদ নূর আলম সাদ্দাম হোসেন (জন্ম: ৩ অক্টোবর ১৯৯৫) একজন বাংলাদেশী ক্রিকেটার। ২৩ ডিসেম্বর ২০১৬ সালে তিনি রংপুর বিভাগের হয়ে ২০১৫–২০১৭ জাতীয় ক্রিকেট লিগে প্রথম-শ্রেণীর ক্রিকেটে আত্মপ্রকাশ করেছিলেন।
আবদুল মাশহুদ খান
আবদুল মাশহুদ খান একজন ভারতীয় রাজনীতিবিদ এবং সমাজবাদী পার্টির সদস্য। তিনি ২০১২ এবং ২০১৭ উত্তর প্রদেশ বিধানসভা নির্বাচনে বিজয়ী হয়ে তুলসীপুরের প্রতিনিধিত্ব করেছেন।
কৃষিবিদ ইনস্টিটিউশন বাংলাদেশ
কৃষিবিদ ইনস্টিটিউশন বাংলাদেশ(কেআইবি) বাংলাদেশের কৃষিবিদ পেশাজীবীদের জাতীয় সংগঠন।
কার্য্যক্রম
কৃষিবিদ সম্মিলন সহ কৃষি দিবস উপলক্ষ্যে নানা কার্য্যক্রম পরিচালনা করে থাকে। সমাজকল্যাণমূলক নানা কাজও করে থাকে।
জানালা পতিতাবৃত্তি
থাম্ব| আমস্টারডামের নিষিদ্ধ পল্লির লাল আলোসহ জানালা জানালা পতিতাবৃত্তি হল পতিতাবৃত্তির একটি রূপ যা নেদারল্যান্ডস এবং আশেপাশের দেশগুলিতে মোটামুটি সাধারণ। পতিতা একটি নির্দিষ্ট সময়ের জন্য একটি জানালা সাথে কর্মক্ষেত্র একজন জানালা চালকের থেকে ভাড়া নেয়, প্রায়ই প্রতি দিন বা দিনের কিছু সময়ের জন্য।  পতিতারাও স্বাধীন এবং তার নিজস্ব গ্রাহকদের নির্বাচন করে এবং মূল্য ও পরিষেবা প্রদানের বিষয়ে আলোচনা করে।
পাইলগাঁও ইউনিয়ন
পাইলগাঁও ইউনিয়ন বাংলাদেশের সিলেট বিভাগের সুনামগঞ্জ জেলার অন্তর্গত জগন্নাথপুর উপজেলার একটি প্রশাসনিক একক। এটি জগন্নাথপুর উপজেলার সদর হতে ৭ কি.মি. দক্ষিণে অবস্থিত।
ইতিহাস
ইউনিয়ন পরিষদ বা ইউনিয়ন হল বাংলাদেশের পল্লী অঞ্চলের সর্বনিম্ন প্রশাসনিক ইউনিট । গ্রাম চৌকিদারি আইনের ১৮৭০ এর অধীনে ১৮৭০ সালে কিছু পল্লী সংস্থা গঠনের উদ্যোগ নেয়া হলে ইউনিয়নের সৃষ্টি। তারই ধারাবাহিকতায় গ্রামাঞ্চলে আইনের পাহারা টহল ব্যবস্থা চালু করায় বিভিন্ন অঞ্চলের প্রাচিন গ্রামাদির নামের ভিত্তিতেই ইউনিয়ন নাম রাখা হয় ।   বাংলাদেশে বর্তমানে ৪৫৬২টি ইউনিয়ন আছে। প্রখ্যাত ঐতিহাসিক অচ্যুতচরণ চৌধুরী তত্ত্বনিধি পাইল গাও এর জমিদার বংশের 'রসময় বা রাসমোহন চৌধুরী' হতে প্রাপ্ত সূত্রে লিখেছেন যে; পাইলগাওয়ে বহু পূর্ব কালে পাল বংশীয় লোক বসবাস করত। বাংলার ঐতিহ্যধারী পাল গোত্রিয় লোকবসতির এই স্থান একসময় পাল গাও নামে পরিচিত হত । পরবর্তিকালে পালদের মধ্য হতে হুলাসরামের পুত্র দশসনা বন্দোবস্তের সময় কিসমত আতোয়াজানের ১ থেকে ৪ নং তালুকের যতাক্রমে বন্দোবস্ত গ্রহণ করে তালুকদার নাম ধারণ করে এবং এখানে বিখ্যাত জমিদারি প্রতিষ্টিত হয় । সেই থেকে এ স্থানই শাসন ব্যবস্থার কেন্দ্রবিন্দুতে পরিণত হলে পাল গাও পাইলগাও-এ রূপান্তর হয় । ১৮৭০ সালে পল্লী সংস্থা গঠনে এই অঞ্চলে স্থাপিত আইনি ইউনিটের নামকরণও গ্রামের নামানুসারে করা হয় পাইলগাও ইউনিয়ন । ।
অবস্থান ও সীমানা
পাইলগাওঁ ইউনিয়ন পরিষদটি জগন্নাথপুর উপজেলা সদর হতে ৭কি.মি. দক্ষিণে অবস্থিত। এর উওর দিকে জগন্নথাপুর উপজেলার যথাক্রমে রানীগঞ্জ ইউ.পি. সৈয়দপুর ইউ.পি ও পুর্ব দিকে আশারকান্দি ইউ.পি এবং নবীগঞ্জ উপজেলার ইনাতগঞ্জ ইউনিয়ন এবং দীঘল বাক ইউনিয়ন এবং পশ্চিমে রানীগঞ্জ ইউনিয়ন অবস্থিত। এই ইউনিয়নের দক্ষিণ ও পূর্ব দক্ষিণের অনেকগুলো গ্রামের পাশ দিয়ে বহে চলেছে সিলেটের ঐতিহ্যবাহী কুশিয়ারা নদী । ইউনিয়নের অবস্থান ঐতিহ্যবাহী নদী উত্তর দক্ষিণ পারজুড়ে রয়েছে ।
হাফিজ বশির আহমেদ
প্রারম্ভিক জীবন
হাফিজ বশির আহমেদ ১৯৬০ সালের ১ আগস্ট ভারতের আসাম রাজ্যের ধুবড়ি জেলার অন্তর্গত বিলাসীপাড়া থানার আনন্দনগর গ্রামে জন্মগ্রহণ করেন। তাঁর পিতার নাম হাফিজ নূর আহমেদ এবং মায়ের নাম মছিরন নেছা।
হাফিজ বশির আহমেদ ১৯৭৮ সালে রঙিয়া হাই মাদ্রাসা থেকে মাধ্যমিক ও ১৯৮১ সালে নবজ্যোতি কলেজ উচ্চমাধ্যমিক শিক্ষা সম্পন্ন করেন। তারপর ১৯৮৪ সালে গৌহাটি বিশ্ববিদ্যালয়ের অধীনে মধ্য কামরূপ কলেজ থেকে স্নাতক (সম্মান) এবং ১৯৮৬ গৌহাটি বিশ্ববিদ্যালয় থেকে সর্বশ্রেষ্ঠ স্নাতকোত্তর হিসেবে রাষ্ট্রপতি পুরস্কার প্রাপ্ত হন। এরপর ১৯৮৮ সালে তিনি গোয়ালপাড়া জেলার জলেশ্বরস্থিত কাটারিহারা টাইটেল মাদ্রাসা থেকে আসামের মাদ্রাসা শিক্ষা বোর্ডের অধীনে প্রথম শ্রেণিতে ১ম হয়ে এম.এম ডিগ্রি অর্জন করেন। এছাড়া তিনি উত্তর প্রদেশের দারুল উলুম দেওবন্দ বিশ্ববিদ্যালয়েও ১৯৭৪ সাল থেকে ১৯৪০ সাল পর্যন্ত অধ্যায়ন করেন।
কর্মজীবন
বশির আহমেদ বিলাসীপাড়া সিনিয়র মাদ্রাসার সুপারিনটেন্ডেন্ট এবং গৌহাটির কটন কলেজে প্রভাষক হিসেবে দায়িত্ব পালন করেছেন। এছাড়া তিনি মারকাজুল মা'আরিফ নামক একটি বেসরকারি সংস্থার প্রকাশনা সম্পাদক এবং গোয়ালপাড়ার মারকাজ দারুল ইয়াতামা নামক একটি এতিমখানার সেক্রেটারি হিসেবে কাজ করেছেন। তিনি জমিয়ত উলামায়ে হিন্দ আসাম শাখার সাধারণ সম্পাদক ছিলেন।
২০০৬ সালের আসামের বিধানসভা নির্বাচনে তিনি বদরুদ্দিন আজমল নেতৃত্বাধীন অসম সংযুক্ত গণতান্ত্ৰিক মোৰ্চার হয়ে নির্বাচনে অংশ নেন এবং পশ্চিম বিলাসীপাড়া বিধানসভা কেন্দ্র থেকে বিধায়ক নির্বাচিত হন। পরবর্তীতে সংগঠনটির নাম সর্ব ভারতীয় সংযুক্ত গণতান্ত্ৰিক মোৰ্চা রাখা হয়। বশির ২০১১ ও ২০১৬ সালেও একই আসন থেকে বিধায়ক নির্বাচিত হন।
তিনি প্রায় ১৮টি বই অসমীয়া ভাষায় অনুবাদ ও সংকলন করেছেন।
ব্যক্তিগত জীবন
বশির আহমেদ ১৯৮২ সালের ২ জুলাই তৈয়বা খাতুনের সাথে বিবাহ বন্ধনে আবদ্ধ হন। তাঁদের ৫টি পুত্র ও একটি কন্যা সন্তান আছে।
অ্যাবাউট ফেইস (অ্যালবাম)
অ্যাবাউট ফেইস হল ইংরেজ গায়ক এবং সঙ্গীতশিল্পী ডেভিড ডেভিড গিলমোরের দ্বিতীয় একক স্টুডিও অ্যালবাম। এটি ৫ মার্চ ১৯৮৪ সালে, গিলমারের ৩৮তম জন্মদিনের একদিন পুর্বে যুক্তরাজ্যের হার্ভেস্ট এবং মার্কিন যুক্তরাষ্ট্রের কলাম্বিয়া কর্তৃক প্রকাশিত হয়েছিল। বব এজরিন এবং গিলমোর কর্তৃক সহ-প্রযোজিত, অ্যালবামটি ফ্রান্সের বুলোন-বিলানকোর্টের পাথে মার্কোনি স্টুডিওতে ১৯৮৩ সালে রেকর্ড করা হয়েছিল। দুটি গানের কথা, "অল লাভার্স আর ডেরেঞ্জড" এবং "লাভ অন দি এয়ার", লিখেছেন দ্য হু ব্যান্ডের হু-এর পিট টাউনশ্যান্ড। টাউনশ্যান্ডের "অল লাভার্স আর ডেরেঞ্জড"-এর সংস্করণটি তার একক অ্যালবাম স্কুপ ৩-এ প্রদর্শিত হয়।
অ্যালবামটি ইতিবাচক পর্যালোচনা পেয়েছে এবং ইউকে অ্যালবাম চার্টে ২১ নম্বরে এবং ইউএস বিলবোর্ডের শীর্ষ ২০০ অ্যালবাম চার্টে ৩২ নম্বরে অবস্থানে ছিল। অ্যালবামে দুটি একক প্রকাশ করা হয়েছিল: "ব্লু লাইট" মার্কিন যুক্তরাষ্ট্রে ৬২ নম্বরে অবস্থান নেয়, আন্যদিকে "লাভ অন দি এয়ার" চার্টে অবস্থান করতে ব্যর্থ হয়েছিল। গিলমারের স্ব-শিরোনামযুক্ত প্রথম একক অ্যালবামের মতো, অ্যাবাউট ফেইস আরআইএএ দ্বারা স্বর্ণ প্রত্যয়িত হয়েছিল। ২০০৬ সালে ইউরোপ এবং কলাম্বিয়াতে ইএমআই থেকে একটি পুনঃপ্রচারিত বৈশ্বিক সিডি প্রকাশিত হয়েছিল।
ট্র্যাক তালিকায়ন
২০০৬ সালের রিমাস্টারে "আনটিল ইউ স্লিপ" এবং "নিয়ার দ্য এন্ড" এর জন্য যথাক্রমে ৫:২০ এবং ৫:৫০ মিনিট লম্বা ফেডআউট রয়েছে।
"ব্লু লাইট" সংস্করণ:
সফর
The supporting tour for About Face, which lasted from 31 March – 16 July 1984, covering Europe and North America saw Gilmour perform the following songs:
এনকোর:
পূর্ব পাকিস্তান
পূর্ব পাকিস্তান (East Pakistan, Mas̱ẖriqī Pākistān ) ছিল ১৯৫৫ থেকে ১৯৭১ পর্যন্ত পাকিস্তানের পূর্ব অঙ্গ যা ১৯৭১-এ স্বাধীন রাষ্ট্র বাংলাদেশ হিসাবে প্রতিষ্ঠিত হয়। ১৯৪৭ থেকে ১৯৫৫ পর্যন্ত পূর্ব পাকিস্তানের নাম ছিল পূর্ববঙ্গ। ১৯৪৭ সালে ব্রিটিশ ভারত বিভক্ত করে দুটি স্বাধীন রাষ্ট্র প্রতিষ্ঠা করা হয় যথা ভারত ও পাকিস্তান। মুসলিম আধিক্যের ভিত্তিতে পাকিস্তানের সীমানা চিহ্নিত করা হয় যার ফলে পাকিস্তানের মানচিত্রে দুটি পৃথক অঞ্চল অনিবার্য হয়ে ওঠে। তৎকালীন পূর্ব বঙ্গ তথা বর্তমান বাংলাদেশ নিয়ে গঠিত যার একটি পূর্ব পাকিস্তান এবং অপরটি পশ্চিম পাকিস্তান। পূর্ব পাকিস্তান গঠিত হয়েছিল প্রধানত পূর্ব বঙ্গ নিয়ে যা বর্তমানের বাংলাদেশ। বাংলাদেশের মানুষ ১৯৪৭-১৯৭১ এই সময়কে পাকিস্তান আমল হিসাবে উল্লেখ করে থাকে।
১৯৫০ সালে ভূমি সংস্কারের অধীনে ব্রিটিশ আমলে প্রবর্তিত জমিদার ব্যবস্থা রদ করা হয়।; কিন্তু পূর্ব পাকিস্তানের অর্থনৈতিক ও জনসংখ্যাগত গুরুত্ব সত্ত্বেও পাকিস্তান সরকার ও সেনাবাহিনী পশ্চিম পাকিস্তানিদের পূর্ণ নিয়ন্ত্রণে ছিল। ১৯৫২ সালের ভাষা আন্দোলন পাকিস্তানের দুই অংশের মধ্যে সংঘাতের প্রথম লক্ষণ হিসাবে প্রকাশ পায়। পরবর্তী দশক জুড়ে কেন্দ্রীয় সরকারের অর্থনৈতিক ও সাংস্কৃতিক বিষয়ে নেয়া নানা পদক্ষেপে পূর্ব পাকিস্তানে সাধারণ মানুষের মনে বিক্ষোভ দানা বাঁধতে থাকে।
পশ্চিম পাকিস্তানের প্রভাব ও স্বৈর দৃষ্টিভঙ্গীর বিরূদ্ধে প্রথম পদক্ষেপ ছিল মাওলানা ভাসানীর নেতৃত্বে আওয়ামী মুসলিম লীগের প্রতিষ্ঠা। ১৯৪৯ সালে এই দলটি প্রতিষ্ঠিত হয়। ১৯৫৪ সালের যুক্তফ্রন্ট নিবার্চনে বিজয় এবং ১৯৬৫ সালে প্রেসিডেন্ট নির্বাচনে পাকিস্তানের সামরিক প্রশাসক জেনারেল আইয়ুব খানকে পরাজিত করার লক্ষ্য নিয়ে সম্মিলিত বিরোধী দল বা 'কপ'-প্রতিষ্ঠা ছিল পাকিস্তানি সামরিক শাসনের বিরূদ্ধে পূর্ব পাকিস্তানি রাজনীতিবিদদের নেতৃত্বমূলক আন্দোলনের মাইলফলক। পূর্ব পাকিস্তানের স্বাধিকারের প্রশ্ন ১৯৫০-এর মধ্যভাগ থেকে উচ্চারিত হতে থাকে। ১৯৬০ দশকের মাঝামাঝি থেকে বাঙালি জাতীয়তাবাদ ধারণাটি প্রকৃষ্ট হতে শুরু করে। ১৯৬৯ সালে পূর্ব পাকিস্তান কে বিচ্ছিন্ন করার অভিযোগে আগরতলা ষড়যন্ত্র মামলা দায়ের করা হয়। ১৯৬৯-এ আইয়ুব খানের পতন হয় তবে সামরিক শাসন অব্যাহত থাকে। ১৯৭০-এ সাধারণ নির্বাচন অনুষ্ঠিত হয়। আওয়ামী লীগ এ নির্বাচনে অংশ গ্রহণ করে এবং পাকিস্তানে একক সংখ্যা গরিষ্ঠতা অর্জন করে। কিন্তু পশ্চিম পাকিস্তানি রাজনৈতিকদের ষড়যন্ত্রের কারণে প্রেসিডেন্ট জেনারেল ইয়াহিয়া খান শেখ মুজিবের নিকট ক্ষমতা হস্তান্তর থেকে বিরত থাকেন।
ইতিহাস
পূর্ব পাকিস্তানের ইতিহাস মূলতঃ পশ্চিম পাকিস্তানি শাসকদের হাতে নিগ্রহ ও শোষণের ইতিহাস যার অন্য পিঠে ছিল ১৯৫৮ থেকে ১৯৭১ সাল পর্যন্ত সামরিক শাসন।
অর্থনৈতিক বৈষম্য
পশ্চিম পাকিস্তানের সাথে পূর্ব পাকিস্তানের অর্থনৈতিক বৈষম্য ছিল। মোট জাতীয় বাজেটের সিংহভাগ বরাদ্দ থাকত পশ্চিম পাকিস্তানের জন্য।
১৯৭০ সালে নির্বাচনের একটি পোস্টারে অর্থনৈতিক বৈষম্যের চিত্র তুলে ধরা হয়।
ভাষা আন্দোলন
বাংলাদেশের স্বাধীনতা যুদ্ধের পটভূমি অনুসন্ধান করে দেখা যায় ১৯৪৭ সালে পাকিস্তানের জন্মলগ্ন থেকেই শুরু হয় পূর্ব পাকিস্তানের প্রতি পশ্চিম পাকিস্তানের শোষণমূলক আচরণ। কেবল অর্থনৈতিক শোষণ নয়, বাঙ্গালী সংস্কৃতি ও ঐতিহ্যের ওপরও নিপীড়ন শুরু হয় এবং এর প্রথম দৃষ্টান্ত স্থাপিত হয় যখন পাকিস্তানের জনক মোহাম্মদ আলী জিন্নাহ ঢাকায় এসে ঘোষণা দেন "উর্দু এবং কেবলমাত্র উর্দুই হবে পাকিস্তানের রাষ্ট্রভাষা"। সাথে সাথে পূর্ব পাকিস্তানের বাঙ্গালীরা এই ঘোষণার বিরুদ্ধে প্রতিবাদে ফেটে পড়ে। ১৯৫২ সালের ২১শে ফেব্রুয়ারি ভাষার জন্যে এই আন্দোলন তীব্রতম রূপ ধারণ করে। এদিন পুলিশের গুলিতে মারা যান সালাম, বরকত, রফিক, জব্বার সহ আরো অনেকে। পাকিস্তানের শাসকগোষ্ঠীকে শেষ পর্যন্ত ১৯৫৬ সালে বাংলাকে পাকিস্তানের অন্যতম রাষ্ট্রভাষার স্বীকৃতি দিতে হয়। আজ পৃথিবীব্যাপী ২১শে ফেব্রুয়ারি আন্তর্জাতিক মাতৃভাষা দিবস হিসেবে পালিত হয়।
সামরিক বৈষম্য
পাকিস্তানের সামরিক বাহিনীতে বাঙালিরা অবহেলিত ছিল। পাকিস্তানি সশস্ত্রবাহিনীর কর্মকর্তাদের মধ্যে মাত্র ৫ শতাংশ ছিলেন বাঙালি এবং এঁদের মধ্যে অধিকাংশই প্রযুক্তিগত বা ব্যবস্থাপনার পদে ছিলেন। খুব অল্প সংখ্যক বাঙালি অফিসার আদেশদানকারী পদ লাভের সুযোগ পেতেন। পশ্চিম পাকিস্তানিরা বিশ্বাস করত বাঙালিরা পশতুন বা পাঞ্জাবিদের মত "সাহসী" নয়। পাকিস্তানের বাজেটের একটি বিশাল অংশ সামরিক খাতে বরাদ্দ থাকলেও পূর্ব পাকিস্তান এর সুফল সামান্যই পেত। ১৯৬৫ সালে কাশ্মীর নিয়ে ভারত-পাকিস্তান যুদ্ধ পূর্ব পাকিস্তানের বাঙালিদের মধ্যে নিরাপত্তাহীনতার অনুভূতি আরো বাড়িয়ে দেয়।
রাজনৈতিক অসমতা
জনসংখ্যার দিক দিয়ে পূর্ব পাকিস্তান পাকিস্তানের বৃহত্তর অংশ হওয়া সত্ত্বেও দেশের রাজনৈতিক ক্ষমতা পশ্চিম পাকিস্তান কুক্ষিগত করে রাখে। জনসংখ্যার ভিত্তিতে ক্ষমতার বণ্টন পূর্ব পাকিস্তানের অনুকূল হওয়ায় পশ্চিম পাকিস্তান এক ইউনিট তত্ত্ব নামে এক অভিনব ধারণার সূত্রপাত করে, যেখানে সমগ্র পশ্চিম পাকিস্তান একটি প্রদেশ হিসেবে বিবেচিত হয়। এর একমাত্র উদ্দেশ্য ছিল পাকিস্তানের পূর্ব ও পশ্চিম অংশের ভোটের ভারসাম্য আনা। মজার ব্যাপার হল বাংলাদেশ স্বাধীন হবার পর পাঞ্জাব প্রদেশ প্রস্তাব করে পাকিস্তানে সরাসরি জনসংখ্যার বণ্টনের ভিত্তিতে ভোট অনুষ্ঠিত হোক, কারণ পাঞ্জাবিরা ছিল সিন্ধি, পশতুন, বালুচ বা পাকিস্তানের অন্য যেকোন গোত্রের তুলনায় সংখ্যাগরিষ্ঠ।
একেবারে শুরু থেকেই পাকিস্তানে শাসনের নামে ষড়যন্ত্র শুরু হয়, আর এই ষড়যন্ত্রে মূল ভূমিকা পালন করে সামরিক বাহিনী। যখনই পূর্ব পাকিস্তানের কোন নেতা, যেমন খাজা নাজিমুদ্দিন, মোহাম্মদ আলী বগুড়া, অথবা হোসেন শহীদ সোহরাওয়ার্দী পাকিস্তানের প্রধানমন্ত্রী নির্বাচিত হতেন, তখনই পশ্চিম পাকিস্তানিরা কোন না কোন অজুহাতে তাদের পদচ্যুত করত। নানারকম টালবাহানা করে জেনারেল আইয়ুব খান ১৯৫৮ সালে পাকিস্তানের শাসন ক্ষমতা দখল করে নেন এবং দীর্ঘ ১১ বছর ধরে পাকিস্তানে তার স্বৈরতান্ত্রিক শাসন চালু থাকে। পশ্চিম পাকিস্তানের সামরিক শাসকদের এই অনৈতিক ক্ষমতা দখল পূর্ব ও পশ্চিম পাকিস্তানের মধ্যে দূরত্ব বাড়িয়েই চলে।
পাকিস্তানের রাজনৈতিক পরিস্থিতি চূড়ান্ত নাটকীয়তার মুখোমুখি হয় যখন ১৯৭০ সালে পাকিস্তানের প্রথম সাধারণ নির্বাচনে পূর্ব পাকিস্তানের সবচেয়ে বড় দল পূর্ব পাকিস্তান আওয়ামী লীগ নিরঙ্কুশ সংখ্যাগরিষ্ঠতা অর্জন করে। দলটি পূর্ব পাকিস্তানের ১৬৯ টি আসন হতে ১৬৭ টি আসনে জয়লাভ করে এবং ৩১৩ আসনবিশিষ্ট জাতীয় পরিষদে সংখ্যাগরিষ্ঠতা পায়, যা আওয়ামী লীগকে সরকার গঠনের অধিকার প্রদান করে। কিন্তু নির্বাচনে দ্বিতীয় সংখ্যাগরিষ্ঠতাপ্রাপ্ত দল পাকিস্তান পিপলস পার্টির নেতা জুলফিকার আলী ভুট্টো শেখ মুজিবের পাকিস্তানের প্রধানমন্ত্রী হওয়ার বিরোধিতা করেন। তিনি প্রস্তাব করেন পাকিস্তানের দুই প্রদেশের জন্যে থাকবে দু'জন প্রধানমন্ত্রী। "এক ইউনিট কাঠামো" নিয়ে ক্ষুব্ধ পূর্ব পাকিস্তানের মানুষের মধ্যে এরূপ অভিনব প্রস্তাব নতুন করে ক্ষোভের সঞ্চার করে। ভুট্টো এমনকি মুজিবের ৬-দফা দাবি মেনে নিতেও অস্বীকৃতি প্রকাশ করেন। মার্চের ৩ তারিখ পূর্ব ও পশ্চিম অংশের এই দুই নেতা পাকিস্তানের প্রেসিডেন্টকে সঙ্গে নিয়ে দেশের ভাগ্য নির্ধারণে ঢাকায় বৈঠকে মিলিত হন। তবে বৈঠক ফলপ্রসূ হয় না। মুজিব সারা দেশে ধর্মঘটের ডাক দেন।
১৯৭১ সালের ৭ই মার্চ বঙ্গবন্ধু শেখ মুজিবুর রহমান ঢাকার রেসকোর্স ময়দানে (বর্তমান সোহরাওয়ার্দী উদ্যান) এক ঐতিহাসিক ভাষণ প্রদান করেন। এই ভাষণে তিনি ২৫শে মার্চ জাতীয় পরিষদের অধিবেশনের আগে চার দফা দাবি পেশ করেন:
১৯৭০-এর ঘূর্ণিঝড়
১৯৭০ সালের ১২ নভেম্বর ভোলার ঘূর্ণিঝড় পূর্ব পাকিস্তানের উপকূলীয় অঞ্চলে প্রবল জলোচ্ছ্বাসের সৃষ্টি করে, সেই সাথে জোয়ারের কারণে প্রায় ৩,০০,০০০ থেকে ৫,০০,০০০ মানুষ প্রাণ হারায়। প্রাণহানির সঠিক সংখ্যা জানা না গেলেও এটিকে ইতিহাসের অন্যতম ভয়াবহ হারিকেন হিসেবে বিবেচনা করা হয়। কিন্তু পাকিস্তানের সামরিক সরকার এমন ভয়াবহ প্রাকৃতিক বিপর্যয়ের পরও জরুরি ত্রাণকার্য পরিচালনায় গড়িমসি করে। ঘূর্ণিঝড়ের পরও যারা বেঁচে ছিল তারা মারা যায় খাবার আর পানির অভাবে। ঘূর্ণিঝড়ের এক সপ্তাহ পরে প্রেসিডেন্ট ইয়াহিয়া খান স্বীকার করেন যে, সরকার দুর্যোগের ভয়াবহতা বুঝতে না পারার কারণেই ত্রাণকার্য সঠিকভাবে পরিচালনা করা সম্ভব হয়নি। ঘূর্ণিঝড়ে বিপর্যস্ত মানুষগুলোর প্রতি পাকিস্তান সরকারের এমন নিষ্ঠুরতা দেখে পূর্ব পাকিস্তানের সাধারণ মানুষ ক্ষুব্ধ হয়ে ওঠে। ২৪ নভেম্বর এক সভায় মাওলানা ভাসানী পাকিস্তানের প্রেসিডেন্টের বিরুদ্ধে অদক্ষতার অভিযোগ তোলেন এবং অবিলম্বে তার পদত্যাগ দাবি করেন। ইতিহাসে প্রথমবারের মত একটি প্রাকৃতিক ঘটনা একটি দেশে গৃহযুদ্ধের অন্যতম কারণ হয়ে দাঁড়ায়।
বাংলাদেশের অভ্যুদয়
১৯৭০ সালের ১১ নভেম্বর এক প্রলয়ঙ্করী ঘূর্ণিঝড়ে পূর্ব পাকিস্তানের উপকূলীয় অঞ্চলে প্রায় ৫ লক্ষ লোকের মৃত্যু ঘটে। এ সময় বাঙালিদের প্রতি পাকিস্তানের কেন্দ্রীয় সরকারের অসহযোগিতা ও ঔদাসীন্য প্রকট হয়ে ওঠে। ১৯৭০ সালের সংসদীয় নির্বাচনে আওয়ামী লীগ সংখ্যাগরিষ্ঠতা লাভ করলেও সামরিক জান্তা ক্ষমতা হস্তান্তরে টালবাহানা করতে থাকে । মুজিবের সাথে গোলটেবিল বৈঠক সফল না হওয়ার পর পাকিস্তানের তৎকালীন রাষ্ট্রপতি জেনারেল ইয়াহিয়া খান ২৫ মার্চ গভীর রাতে মুজিবকে গ্রেপ্তার করেন এবং পাকিস্তানি সেনাবাহিনী অপারেশন সার্চলাইটের অংশ হিসাবে বাঙালিদের উপর নির্বিচারে আক্রমণ শুরু করে। পাকিস্তানি সেনাবাহিনীর এই নারকীয় হামলাযজ্ঞে রাতারাতি বিপুল সংখ্যক মানুষের প্রাণহানি ঘটে। সেনাবাহিনী ও তার স্থানীয় দালালদের অন্যতম লক্ষ্য ছিল বুদ্ধিজীবী ও সংখ্যালঘু হিন্দু জনগোষ্ঠী। গণহত্যা থেকে নিস্তার পেতে প্রায় ১ কোটি অসহায় মানুষ দেশ ছেড়ে প্রতিবেশী দেশ ভারতে আশ্রয় নেয় । বাংলাদেশের মুক্তিযুদ্ধে মোট জীবনহানির সংখ্যার হিসাব কয়েক লক্ষ হতে শুরু করে ৩০ লক্ষ পর্যন্ত অনুমান করা হয়েছে। আওয়ামী লীগের অধিকাংশ নেতা ভারতে আশ্রয় নিয়েছিলেন। তারা ১৭ এপ্রিল মেহেরপুরের বৈদ্যনাথতলার আমবাগানে অস্থায়ী সরকার গঠন করেন। এর প্রধানমন্ত্রী হন তাজউদ্দিন আহমদ। বাংলাদেশের মুক্তিযোদ্ধারা প্রায় ৯ মাস পাকিস্তানের সেনাবাহিনীর বিরূদ্ধে লড়াই করে। মুক্তিবাহিনী ও বাংলাদেশ সেনাবাহিনী ভারতের সহায়তায় ১৯৭১ সালের ডিসেম্বর মাসে পাকিস্তানের সেনাবাহিনীকে পরাভূত করে।ভারতীয় মিত্রবাহিনী প্রধান জেনারেল জগজিৎ সিং অরোরার কাছে পাকিস্তানের সেনাবাহিনীর প্রধান জেনারেল নিয়াজী ১৯৭১ সালের ১৬ ডিসেম্বর আত্মসমর্পণ করেন। প্রায় ৯০,০০০ পাকিস্তানি সৈন্য যুদ্ধবন্দি হিসেবে আটক হয়; যাদেরকে ১৯৭৩ সালে পাকিস্তানে ফেরত পাঠানো হয়। ১৯৭১ সালে পূর্ব পাকিস্তান পাকিস্তান থেকে বিচ্ছিন্ন হয়ে যায় এবং স্বাধীন গণপ্রজাতন্ত্রী রাষ্ট্র বাংলাদেশ গঠন করে।
নীলাচল স্থাপত্যশৈলী
নীলাচল স্থাপত্যশৈলী ভারতের আসামে উদ্ভূত হওয়া এক হিন্দু মন্দির স্থাপত্যশৈলী। আসামের হিন্দু ধর্মের ঐতিহাসিক মঠ-মন্দিরসমূহ সবই নীলাচল স্থাপত্যশৈলীর। রথের আদলে নিৰ্মাণ করা বহুভূজাকৃতির ভূমির ওপর কয়েকটি সুউচ্চ শিখরে গঠিত মন্দির এই শৈলীর বিশেষত্ব। এই সংমিশ্রিত স্থাপত্যশৈলী প্রথম নীলাচল পাহাড়ে অবস্থিত কামাখ্যা মন্দিরে ব্যবহার করা হয়েছিল। কোচ রাজাদের আরম্ভ করা এই শৈলী পরে আহোম রাজাদের সময় জনপ্রিয়তা লাভ করে।
উৎপত্তি
কোচ রাজা বিশ্বসিংহ পুরানো কামাখ্যা মন্দিরের ধ্বংসাবশেষে পুনরায় উপাসনা প্ৰচলন করেছিলেন। তাঁর পুত্ৰ নরনারায়ণ ধ্বংসাবশেষে পরিণত হওয়া কামাখ্যা মন্দিরের আশে-পাশে ছড়িয়ে থাকা সামগ্রীতে পুনরায় নির্মাণ আরম্ভ করেন। তিনি শিল্পী ও কলা-কুশলীদের আনতে মেঘমুকুন্দ সেনাপতিকে নির্দেশ দিয়েছিলেন। মেঘমুকুন্দ দুবার পাথরের শিখর নির্মাণ করতে অসমর্থ হওয়ার পর ইট দিয়ে বর্তমান শিখর নির্মাণ করান। এই নির্মাণে ব্যবহৃত শিল্পী ও স্থাপত্যবিদ সকলেই বঙ্গের ইসলামীয় স্থাপত্যশৈলীর সাথে পরিচিত ছিলেন। সেজন্য মন্দিরের শিখরসমূহ বেশি উঁচু নয় এবং গম্বুজের প্ৰভাব পরিলক্ষিত হয়। এর সাথে মিনারশৈলীর ছায়ায় অংগশিখর এই স্থাপত্যশৈলীর অন্যতম বৈশিষ্ট্য।
কুইদাগ মার্সেন্ট
কুইদাগ মার্সেন্ট (কারা মার্সেন্ট বা অ্যাডভেঞ্চার প্রাইজ নামেও পরিচিত) ছিল একটি ভারতীয় বণিক জাহাজ যার মালিক ছিলেন কৈর্গি নামের এক ব্যক্তি। ৩০শে জানুয়ারি, ১৬৯৮ সালে স্কটিশ প্রাইভেটিয়ার ক্যাপ্টেন উইলিয়াম কিড জাহাজটি দখল করেন। জাহাজটি দখলের পর উইলিয়াম কিড নিউ ইয়র্কে যাত্রা করে তাকে প্রাইভেটিয়ার নিযুক্তকারী শাষকের সাথে সাক্ষাত করে জাহাজের রত্নভান্ডার বুঝিয়ে দেন। জাহাজটি দখলের ফলে আফ্রিকা ও ভারতীয় উপকূলে ব্রিটিশ সাম্রাজ্যের বিরুদ্ধে বিতর্ক শুরু হয় ও তাদের সুষ্ঠ বাণিজ্য ব্যাহত হয়। যদিও ক্যাপ্টেন কিড জাহাজ আটকের এই ঘটনাটিকে বৈধই মনে করতেন। কোন কোন জায়গায় এই খবরও ছড়িয়ে পরে যে, ক্যাপ্টেন কিড একজন জলদস্যু। পরবর্তীতে অবশ্য জলদস্যুতার ও হত্যার অভিযোগে ক্যাপ্টেন কিডকে ফাঁসিতে ঝুলিয়ে মৃত্যুদন্ড দেওয়া হয়।
তথ্যসূত্র
এই নিবন্ধ ইংরেজি উইকিপিডিয়ার নিবন্ধটির অনুবাদ। ইংরেজি নিবন্ধটি লেখার ক্ষেত্রে ইংরেজি উইকিপিডিয়ার লেখকেরা যে সূত্র ব্যবহার করেছেন তার তালিকা লেখকের শেষ নামের আদ্যক্ষর অনুযায়ী নিচে উল্লেখ করা হল। নিবন্ধটির কোন অংশ এই সূত্র থেকে নেয়া হয়েছে তা "পাদটীকা" দ্রষ্টব্য।
২০১৮-এ ভারত
২০১৮ সালে ভারতে সংঘটিত ঘটনাবলির সংক্ষিপ্ত সার এটি।
যৌন পর্যটন
থাম্ব| [[সোই কাউবয়, ব্যাংককের একটি নিষিদ্ধ পল্লি]] যৌন পর্যটন অর্থের বিনিময়ে যৌন ক্রিয়াকলাপ বা সম্পর্কের সাথে জড়িত হওয়ার অভিপ্রায়ে, প্রায়শই একটি ভিন্ন মহাদেশে, বিদেশে ভ্রমণের অনুশীলনকে বোঝায়। এই অভ্যাসটি মূলত সেসব দেশে কাজ করে যেখানে যৌন কাজ বৈধ কিন্তু এমন দেশও আছে যেখানের আইন যৌন কাজকে নিষিদ্ধ করে। জাতিসংঘের বিশ্ব পর্যটন সংস্থা স্বীকার করেছে যে এই শিল্পটি তাদের তৈরি করা কাঠামোগত আইন এবং নেটওয়ার্কগুলির মধ্যে এবং বাইরে উভয়ই সংগঠিত।